Document ID: /roh_data/filtered/fineweb-2-filterrobots_roh.jsonl.gz/32849

La farmaceutica antroposofica resguarda las differentas qualitads da la vistga en il decurs da l'onn. La planta da vistga vegn racoltada l'auta stad e da mez enviern. Extracts umids da la vistga da stad e da la vistga d'enviern vegnan lura maschadads a maun d'ina tecnica particulara.
Las vistgas vegnan influenzadas fisiologicamain da lur planta ospitanta (p.ex. ruver, mailer, tieu, ulm, pign). Quai s'exprima en lur spectrum da cumponentas. Cun elavurar separadamain las differentas sorts da vistga vegnan producids preparats a basa da vistga specifics per la planta ospitanta.